vergenoeg | SkalkSkryf
Posts Tagged 'vergenoeg'
Volmaan 13/05/2014 Wesak Puja
Posted in Maanpreek, tagged kondisionering, maanpreke, storm, vergenoeg on Mei 16, 2014| 1 Comment »
Soos 'n stormwind 'n tingerige boom kan ontwortel,
so oorweldig Mara iemand wat plesier onbeheersd najaag,
wat homself vergryp aan kos, en lui is.
Dhammapada vers 7
Hoe weet mens die regte maat? Ons sintuie en die samelewing dwing ons tot meer, altyd meer. Die hele ekonomie is daarop gebasseer dat ons altyd iets kort.
As ons toevlug vind in verhoogde bewustheid word ons bevry van die kompulsiewe gewoonte om kant te kies en kan ons die proses van kondisionering bepeins. Dit is noodsaaklik dat ons besef dat ons nie noodwendig slawe van ons omgewing hoef te wees nie. Die werk van innerlike nadenking kan lei tot 'n sekerheid wat nie afhanklik is van die algemene sienswyse of kulturele vooroordeel nie. Ons kan eksperimenteer met die beteuling van ons eetsug, of om nie 'n opinie oor alles te hê nie.
Dis in die haak om stil te wees en vergenoegdheid doelbewus te ontwikkel. Tevredenheid beteken nie noodwendig afstandoening of ontkenning nie. Wat wel saak maak is waar ons sterkte vandaan kry: as die storm toeslaan, slaan dit ons ook plat?